SET ร่วง 11 จุด หลุด 1,630 วิตก “เฟด” เข้มนโยบายการเงิน-ปมขัดแย้งสหรัฐ-รัสเซียกดดัน
SET ร่วง 11 จุด หลุดแนวรับ 1,630 จุด วิตก “เฟด” เข้มงวดนโยบายการเงิน-ความขัดแย้งสหรัฐ-รัสเซียกดดัน ทำนักลงทุนลดถือครองสินทรัพย์เสี่ยง
SET ร่วง 11 จุด หลุดแนวรับ 1,630 จุด วิตก “เฟด” เข้มงวดนโยบายการเงิน-ความขัดแย้งสหรัฐ-รัสเซียกดดัน ทำนักลงทุนลดถือครองสินทรัพย์เสี่ยง
25 ม.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:38 น. อยู่ที่ระดับ 1,629.27 จุด ลบ 11.27 จุด หรือ 0.69% ด้วยมูลค่าการซื้อขาย 2.29 หมื่นล้านบาท
นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ทิศทางตลาดหุ้นไทยมีโอกาส Sideway Down ตามตลาดหุ้นอื่นๆ ในภูมิภาคจากความกังวลเกี่ยวกับการใช้มาตรการทางนโยบายการเงินที่เข้มงวดขึ้นเร็วกว่าคาดในการประชุมธนาคารกลางสหรัฐ (เฟด) ที่จะมีขึ้นในวันที่ 25-26 ม.ค.นี้
ขณะเดียวกันยังมีความตึงเครียดที่เพิ่มขึ้นระหว่างสหรัฐและรัสเซียเกี่ยวกับประเด็นยูเครน ส่งผลให้นักลงทุนลดการถือครองสินทรัพย์เสี่ยงลง
โดยให้แนวรับที่ 1,630 จุด และแนวรับถัดไปที่ 1,620 จุด ส่วนแนวต้านที่ 1,655 จุด